《郊庙歌辞。享太庙乐章。永和三章》
唐代·佚名

肃九室，谐八音。歌皇慕，动神心。

礼宿设，乐妙寻。声明备，祼奠临。

律迓气，音入玄。依玉几，御黼筵。

聆忾息，僾周旋。九韶遍，百福传。

信工祝，永颂声。来祖考，听和平。

相百辟，贡九瀛。神休委，帝孝成。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。